CELEX: 32019D0449
Language: hu
Date: 2019-03-18 00:00:00
Title: A Bizottság (EU) 2019/449 végrehajtási határozata (2019. március 18.) az egyes harmadik országokból származó egyes gyümölcsök tekintetében a Phyllosticta citricarpa (McAlpine) Van der Aa károsító Unióba történő behurcolásának és Unión belüli elterjedésének megelőzését célzó intézkedések megállapításáról szóló (EU) 2016/715 végrehajtási határozat módosításáról (az értesítés a C(2019) 2024. számú dokumentummal történt)

20.3.2019   
               
               
                  HU
               
               
                  Az Európai Unió Hivatalos Lapja
               
               
                  L 77/76
               
            
         A BIZOTTSÁG (EU) 2019/449 VÉGREHAJTÁSI HATÁROZATA
         (2019. március 18.)
         az egyes harmadik országokból származó egyes gyümölcsök tekintetében a Phyllosticta citricarpa (McAlpine) Van der Aa károsító Unióba történő behurcolásának és Unión belüli elterjedésének megelőzését célzó intézkedések megállapításáról szóló (EU) 2016/715 végrehajtási határozat módosításáról
         
            
               (az értesítés a C(2019) 2024. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1), és különösen annak 16. cikke (3) bekezdése negyedik mondatára,
         mivel:
         
                     (1)
                  
                  
                     Az (EU) 2016/715 bizottsági végrehajtási határozat (2) a Phyllosticta citricarpa (a továbbiakban: meghatározott szervezet) Unióba történő behurcolásának és Unión belüli elterjedésének megelőzése érdekében intézkedéseket állapít meg az Argentínából, Brazíliából, Dél-Afrikából és Uruguayból származó Citrus L., Fortunella Swingle, Poncirus Raf. és hibridjeik gyümölcseire vonatkozóan, kivéve a Citrus aurantium L. és a Citrus latifolia Tanaka gyümölcseit (a továbbiakban: meghatározott gyümölcsök).
                  
               
                     (2)
                  
                  
                     Az elmúlt három évben az észlelt importesetek számának növekedése azt mutatja, hogy az (EU) 2016/715 bizottsági végrehajtási határozatban foglalt intézkedések továbbra is szükségesek az Unió területének a meghatározott szervezettől való megóvása érdekében.
                  
               
                     (3)
                  
                  
                     Ezenkívül a Brazíliából származó meghatározott gyümölcsök behozatalára vonatkozó vizsgálataik eredményeképpen a tagállamok a meghatározott szervezet jelentős számú észleléséről tettek bejelentést 2018-ban. Ezért szigorítani kell a Brazíliából származó ilyen gyümölcsök Unióba való behozatalának követelményeit.
                  
               
                     (4)
                  
                  
                     Annak biztosítása érdekében, hogy a Brazíliából származó meghatározott gyümölcsök mentesek legyenek a meghatározott szervezettől, azokat ugyanolyan behozatali ellenőrzési követelményeknek kell alávetni, mint amelyek az Argentínából, Dél-Afrikából és Uruguayból származó gyümölcsökre vonatkoznak.
                  
               
                     (5)
                  
                  
                     mivel a Brazíliából származó meghatározott gyümölcsöket a meghatározott szervezet elleni kezelésnek kell majd alávetni, a nyomonkövethetőség céljából a betakarítást megelőzően és azt követően végrehajtott kezelésekre vonatkozó részletes információkkal kapcsolatos előírásokat is alkalmazni kell az említett gyümölcsökre.
                  
               
                     (6)
                  
                  
                     Az (EU) 2016/715 végrehajtási határozatot ezért ennek megfelelően módosítani kell.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2016/715 végrehajtási határozat módosításai
            Az (EU) 2016/715 végrehajtási határozat a következőképpen módosul:
            
                        1.
                     
                     
                        A 4. cikket el kell hagyni.
                     
                  
                        2.
                     
                     
                        Az 5a. cikk a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    „Az Argentínából és Brazíliából származó meghatározott gyümölcsök behozatala az Unióba”;
                                 
                              
                                    b)
                                 
                                 
                                    a bevezető szövegrész helyébe a következő szöveg lép:
                                    „Az Argentínából és Brazíliából származó meghatározott gyümölcsöket a 2000/29/EK irányelv 13. cikke (1) bekezdése ii. alpontjának első albekezdésében említett olyan növényegészségügyi bizonyítványnak kell kísérnie, amely a »Kiegészítő nyilatkozat« címszó alatt az alábbi kijelentéseket tartalmazza:”.
                                 
                              
                  
                        3.
                     
                     
                        A 6. cikk a következőképpen módosul:
                        
                                    a)
                                 
                                 
                                    a cím helyébe a következő szöveg lép:
                                    „Az Argentínából, Brazíliából, Dél-Afrikából és Uruguayból származó meghatározott gyümölcsök Unión belüli ellenőrzésére vonatkozó követelmények”;
                                 
                              
                                    b)
                                 
                                 
                                    az (1) bekezdés helyébe a következő szöveg lép:
                                    
                                       „(1)   Az Argentínából, Brazíliából, Dél-Afrikából és Uruguayból származó meghatározott gyümölcsöket a 2004/103/EK bizottsági irányelvben (*1) meghatározott beléptetési helyen vagy célállomáson szemrevételezéssel meg kell vizsgálni. Az említett vizsgálatok elvégzéséhez a meghatározott gyümölcsök minden 30 tonnás tételéből vagy egy ilyen tétel egy részéből fajtánként legalább 200 gyümölcsöt kell a Phyllosticta citricarpa valamely lehetséges tünete alapján kiválasztani.
                                    
                                    
                                       (*1)  A Bizottság 2004/103/EK irányelve (2004. október 7.) a 2000/29/EK tanácsi irányelv V. melléklete B. részében felsorolt növények, növényi termékek és egyéb áruk azonosítási és növényegészségügyi ellenőrzéséről, amelyet a Közösségbe való beléptetés helyétől eltérő vagy ahhoz közeli helyszínen is le lehet folytatni, valamint az ezen vizsgálatokra jellemző körülmények meghatározásáról (HL L 313., 2004.10.12., 16. o.).”."
                        
                                 
                              
                  
                        4.
                     
                     
                        A 7. cikk c) pontjának helyébe az alábbi szöveg lép:
                        
                                    „c)
                                 
                                 
                                    a betakarítást megelőző és követő kezelésekről részletes információkat őriztek meg”.
                                 
                              
                  
                        5.
                     
                     
                        A 22. cikk helyébe a következő szöveg lép:
                        
                           „22. cikk
                           A hatályvesztés időpontja
                           Ez a határozat 2022. március 31-én hatályát veszti.”.
                        
                     
                  
         
            2. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2019. március 18-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 169., 2000.7.10., 1. o.
         
         
            (2)  A Bizottság (EU) 2016/715 végrehajtási határozata (2016. május 11.) egyes harmadik országokból származó egyes gyümölcsök tekintetében a Phyllosticta citricarpa (McAlpine) Van der Aa károsító Unióba történő behurcolásának és Unión belüli elterjedésének megelőzését célzó intézkedések megállapításáról (HL L 125., 2016.5.13., 16. o.).